གནས་འདི་གའི་མི་གང་ཞིག་ཚེ་ལས་འདས་ཚེ་བེམ་པོ་ས་ལ་སྦས་པ་དང་།ཆུ་ལ་བསྐུར་བ།མེ་ལ་བསྲེགས་པ།བྱ་ལ་བཏང་བ།ཆུང་སྲི་སྒམ་ལ་བཅུག་ནས་གནམ་ལ་འདོགས་པ།པྲ་རྒན་ཡང་ཚ་ཞེས་རྒན་རབས་ཀྱི་ཕུང་པོ་ཁྱིམ་དུ་འཇོག་པ་སོགས་བོད་ཡུལ་ལུང་པ་གཞན་དག་དང་འདྲ་བ་ཡོད་ཅིང་།དགེ་རྩ་སྒྲུབ་དུས་ཞག་གསུམ་གྱི་ཚེ་ཕ་ཚོ་འཛོམས་ནས་ཇ་ཚྭ་སོགས་ཚད་འཇལ་ཏེ་ཡོན་བདག་ལ་གནང་ནས་བླ་མ་དག་ལ་ཕུལ།ཚུན་ཆད་ནས་ཞག་ཞེ་དགུའི་བར་དུ་མཐུན་སྦྱོར་གནང་ཞིང་དགེ་བ་སྒྲུབ་པར་བྱེད།ས་ངན་ཕྱོགས་སུ་གཞན་དང་མི་འདྲ་བའི་སྲོལ་ཞིག་ཡོད་པ་ནི་བེམ་པོ་ལྗོན་ཤིང་སྟེང་བཞག་པ་དེ་ཡིན།དེའི་རྒྱུ་མཚན་ནི་དུར་འཇུག་རིག་གནས་ཞིབ་འཇུག་ཁྲོད་བོད་རིགས་ས་ཁུལ་ཡོངས་དང་འབྲེལ་བ་ཡོད་པ་ཤིན་ཏུ་ཉུང་།སྐབས་དེའི་སྤྱི་ཚོགས་ཁོར་ཡུག་ནི་ཕ་རྒྱུད་ནས་འགོ་བཙུགས་ཏེ་འཁྲུག་རྩོད་སློང་བ་དང་རྩོད་རེས་རྒྱག་པས་ཕ་རྒྱུད་ལྡན་པའི་རིག་གནས་ཀྱི་གྲས་ཤིག་ཡིན།དེ་ཡང་ཕུང་པོ་ཅི་བྱུང་བ་དང་འདི་ལྟའི་རིག་གནས་མ་ལག་དང་འབྲེལ་བ་དམ་ཟབ་ཡོད་པ་རེད།